
      Dalyvavo tarybos nariai: Birutė Magdelena Vokietaitienė, Irena Joana Šliaužienė, Gintas Pačėsas, Alina Jaskūnienė, Lina Kamarauskienė.
      DARBOTVARKĖ:
1. Dalyvavimo Kauno apskrities bendruomeninių organizacijų tarybų nuotoliniame susitikime aptarimas.
1. [bookmark: _Hlk89851104]Dėl bendruomeninių organizacijų tarybos veiklos organizavimo.
SVARSTYTA. Dalyvavimo Kauno apskrities bendruomeninių organizacijų tarybų nuotoliniame susitikime aptarimas. 
      Tarybos pirmininkas Helmanas Lik informavo, kad  lapkričio 25 d. Lietuvos vietos bendruomenių organizacijų sąjunga organizavo Kauno apskrities bendruomeninių organizacijų tarybų nuotolinį susitikimą, kuriame dalyvavo ir Birštono bendruomeninių organizacijų tarybos nariai.
      Alina Jaskūnienė pasiūlė apie susitikime išgirstą informaciją pasidalinti jame dalyvavusias Birutę Vokietaitienę ir Liną Kamarauskienę.
      B. Vokietaitienė pasidalino mintimis ir informacija, gauta susitikimo metu. Ji patikino, kad tarybą sudarius iš bendruomenių atstovų ir savivaldybės tarybos narių, turi būti glaudus ryšys tarpininkaujant tarp bendruomenių ir tarybos, kas padėtų palaikyti bendruomenių iniciatyvas, paremtų jų veiklas. Kiekviena bendruomenė užsiima skirtingomis veiklomis, todėl reiktų atrinkti prioritetus ir aptarti su bendruomenėmis.
      Išklausius kitų Lietuvos bendruomenių pasisakymus, sužinota, kad kai kuriose tarybose yra išrinktas ir kultūros atstovas, atstovaujantis kultūrines veiklas. Buvo gautas pasiūlymas dėl bendruomeninių organizacijų tarybos pirmininkų skatinimo, veikloje plėtoti savanorystę, tuo padėti bendruomenėms jų veikloje ir kt.
      B. Vokietaitienė pasiūlė dažniau rinktis į posėdžius, susirinkimus, aptarti bendruomenių veiklas, tačiau pirmininkas patikino, kad tarybos sprendimų nėra labai daug ir dažni susirinkimai nėra būtini, o su bendruomenėmis nuolat bendraujama bei tarpininkaujama savivaldybės taryboje, sprendžiant bendruomenių finansavimo ir veiklų rėmimo klausimus.
      Lina Kamarauskienė papildė B. Vokietaitienės pasisakymą, paprašė apie taryboje priimtus sprendimus informuoti bendruomenes.
             NUTARTA. Informuoti bendruomenes apie savivaldybės taryboje priimtus sprendimus.

2. SVARSTYTA. Dėl bendruomeninių organizacijų tarybos veiklos organizavimo.
B. Vokietaitienė pasiūlė, vadovaujantis nuostatais, parengti Birštono savivaldybės
 bendruomeninių organizacijų tarybos metų veiklos programą.
      A.Jaskūnienė papildė, kad iš pradžių būtų galima parengti programos projektą, jį aptarti pirmo posėdžio metu, vėliau pasiskirstyti veiklas tarp tarybos narių. 
      B. Vokietaitienė pasiūlė siųsti tarybos pirmininkui pasiūlymus,  aptarti juos posėdžių metu ir parengti metų veiklos programos projektą.
      Buvo pasiūlyta programos projektą parengti iki kitų metų vasario mėnesio pabaigos.
      Tarybos posėdžius A. Jaskūnienė pasiūlė organizuoti ne rečiau kaip du kartus per metus arba, iškilus klausimams, pagal poreikį.
      Pirmininkas paprašė narius balsuoti už pasiūlymą parengti metų veiklos programą. Balsavo bendru sutarimu.
      NUTARTA. Parengti tarybos metų veiklos programos projektą iki 2022 metų vasario mėnesio pabaigos ir aptarti jį pirmo posėdžio metu.

